google/wiki40b huggingface dataset:
Kerajaan Manila

Kerajaan Manila (juga dipanggil Kota Seludong) adalah gabungan kerajaan-kerajaan Islam yang pernah memerintah kawasan Manila, Filipina. Pada pertengahan abad ke 16, terdapat tiga raja yang memerintah kawasan ini. Mereka ialah Rajah Sulayman, Raja Matanda dan Raja Lakandula. Manila ketika ini adalah negeri Islam yang terutara di Nusantara dan menjalinkan hubungan yang rapat dengan Kesultanan Brunei, Kesultanan Sulu dan Kesultanan Ternate. Islam pula tiba di Manila pada tahun 1565 menerusi pedagang-pedagang Melayu dari Indonesia.

Raja Sulayman

Raja Sulayman atau Rajah Sulayman (سليمان) adalah raja muslim yang memerintah kawasan Tondo dan Manila. Turut sama memerintah orang Tagalog ialah Raja Lakandula dan Raja Matanda. Suku Tagalog ketika itu bertumpu di kawasan selatan Sungai Pasig di Manila
Raja Sulayman pada mulanya menyambut baik kedatangan orang Sepanyol yang dikepalai Martín de Goiti dan Juan de Salcedo. Beliau malah menjalinkan persahabatan dengan mereka dan menawarkan rempah ratus dan dayang-dayang sebagai hadiah. Tetapi setelah beberapa minggu berlalu, beliau mulai sedar bahawa Sepanyol mula mengambil kesempatan terhadap budi baiknya dan mereka cuba untuk menawan Manila kerana kekayaan hasil buminya. Raja Sulayman kemudiannya melancarkan serangan ke atas penempatan Sepanyol di Manila.

Raja Lankandula

Raja Lankandula atau Rajah Lakandula (juga dieja Lakan Dula, "Lakan" bermaksud pemerintah dalam Bahasa Kapampangan) adalah pemerintah tempatan Tondok di Manila ketika Sepanyol mula menapak di sana. Beliau memerintah beberapa masyarakat Islam di utara Sungai Pasig.

Kejatuhan Manila

Pada 24 Mei 1570, Raja Sulayman, Raja Lakandula dan Raja Matanda mengapalai sebuah serangan ke atas pasukan Sepanyol didalam Perang Bangkusay. Namun begitu, kehebatan teknologi senjata Sepanyol dan juga bantuan suku-suku Filipina yang telah dikristiankan menyebabkan ketiga-tiga raja ini kalah dalam peperangan ini dan ditangkap oleh tentera Sepanyol. Tentera Sepanyol kemudiannya membakar kota Manila.
Tentera Islam yang berjaya melarikan diri kemudiannya menyusun semula pasukan mereka dan melancarkan pemberontakkan ke atas penjajahan Sepanyol. Pada 24 Jun 1561, seorang general Sepanyol Miguel López de Legazpi, tiba dengan bantuan ketenteraan dari Sepanyol menyebabkan pemberontak ini terpaksa menyerah kalah. Mereka kemudiannya dikristiankan dan dijadikan rejim boneka kerajaan Sepanyol.
Kampung Pak Madah

Poskod

Poskod yang digunakan di Kampung Pak Madah, Bukit Payong, Terengganu adalah 21400.
Kampung Losong

Poskod

Poskod yang digunakan di Kampung Losong, Kuala Terengganu, Terengganu ialah 21000.
Sekolah Kebangsaan Tunku Raudzah

Sejarah

Sekolah Kebangsaan Tunku Raudzah yang dahulunya dikenali sebagai Sekolah Melayu Derga telah didirikan pada 1 Ogos 1915. Idea pembukaan Sekolah Melayu Derga yang terletak di mukim Derga ini datangnya daripada Pesuruhjaya Pelajaran Kedah yang berbangsa Inggeris pada ketika itu iaitu Tuan E.A.G. Stuart bersama-sama dengan dua orang guru pelawatnya iaitu Encik Ahmad Mohd. Saman dan Tuan Haji Abdul Hamid al-Hindi.
Pada awal penubuhannya semasa di bawah pentadbiran guru besar, Cikgu Md. Noor Mat serta guru penolongnya, Cikgu Hashim Sharif hanya dua orang guru telah ditugaskan untuk mengajar lebih kurang 80 orang murid yang terdiri daripada murid-murid lelaki sahaja yang berusia dalam lingkungan lapan hingga sebelas tahun.
Selain itu, pada tahun 1965, sebahagian daripada bangunan Sekolah Melayu Derga ini telah dijadikan sebagai premis sementara dengan meminjamkan beberapa buah bangunan serta kelas kepada Sekolah Menengah Derga (kini Sekolah Menengah Kebangsaan Dato' Syed Omar) sebelum ianya berpindah ke bangunannya sendiri yang kekal sehingga hari ini yang lokasinya terletak di Jalan Day (selepas itu dikenali sebagai Jalan Sultanah dan kini Lebuhraya Sultanah Bahiyah), Alor Setar mulai tahun 1968.
Bangunan asal sekolah ini berbentuk bujur seperti dewan selain didirikan pula sebuah rumah guru besar dan sebuah berek tiga pintu sebagai kediaman guru tetapi kesemuanya dirobohkan pada tahun 1951 dan telah digantikan dengan bangunan-bangunan baru. Bermula dari situ proses menaik taraf bangunan Sekolah Melayu Derga berterusan. Pada tahun 1952, satu lagi bangunan baru telah didirikan, malangnya bangunan ini telah musnah akibat ribut kencang yang melanda pada 22 Januari 1952. Pada awal tahun 1967, Kerajaan pusat telah meluluskan sejumlah peruntukan untuk mendirikan sebuah bangunan dua tingkat yang mengandungi 10 buah bilik darjah dan terus berdiri kukuh sehingga hari ini.
Setelah beberapa orang pentadbir dan guru bersilih ganti dalam membangunkan Sekolah Melayu Derga ini diantaranya Tan Sri Prof. Emeretus Dr. Awang Had Salleh, akhirnya hasil perjumpaan Ahli-ahli Lembaga Pengurusan Sekolah bersama-sama Jabatan Pelajaran Negeri Kedah telah mencapai satu persetujuan dan telah sebulat suara untuk untuk menukarkan nama sekolah ini kepada nama yang baru. Pada tahun 1968 sekolah ini dinamakan sebagai "Sekolah Kebangsaan Tunku Raudzah" bersempena dengan nama Tuanku Puan Muda Bendahara Kedah pada ketika itu dan kini sebagai Raja Puan Muda Kedah Darul Aman – Tunku Hajah Raudzah Binti Almarhum Sultan Hisamuddin Alam Shah.
Dan Sekolah Kebangsaan Tunku Raudzah, Derga ini telah dibuka secara rasminya oleh Raja Muda Kedah Darul Aman, Duli Yang Teramat Mulia Tunku Haji Abdul Malik Ibni Almarhum Sultan Badlishah (Pemangku Sultan Kedah ketika itu) pada hari Rabu tanggal 26hb Mac 1975 bersamaan 14hb. Rabiulawal 1305 Hijrah.
Antara pemimpin terkemuka tanahair yang pernah menuntut di sekolah ini ialah bekas Menteri Besar Kedah ke-5 Dato' Seri Syed Nahar Bin Tun Syed Sheh Shahabuddin dan Allahyarham Dato' Haji Fadzil Mohd Noor iaitu bekas Presiden Parti Islam Se-Malaysia.
Library Genesis

Library Genesis atau LibGen merupakan enjin carian untuk artikel dan buku dalam pelbagai subjek,  yang membenarkan akses percuma ke atas kandungan yang dikenakan bayaran atau yang tidak didigitalkan lagi. LibGen turut menyimpan kandungan PDF dari pangkalan data Elsevier, ScienceDirect.
Pada tahun 2015, LibGen terbabit dengan kes legal antara LibGen dengan Elsevier yang menuduh LibGen melanggar hak cipta dengan memberi akses artikel dan buku. LibGen dilaporkan telah mendaftar di Rusia dan Belanda, menjadikannya tidak jelas mengenai undang-undang terpakai,LibGen telah disekat oleh beberapa pembekal khidmat Internet di United Kingdom, namun sekatan berasaskan DNS didakwa tidak mampu mengurangkan akses kepada LibGen. Pada penghujung Oktober 2015, mahkamah daerah New York memerintahkan LibGen menamatkan operasinya dan menghapuskan domain libgen.org, namun, ia masih boleh diakses menggunakan domain yang lain.
Sehingga Julai 2016, pangkalan data ini mengandungi lebih 52 juta artikel dari kira-kira 50,000 penerbitan.
Ciroyom, Cikelet

Poskod

Poskod yang digunakan di Ciroyom adalah 44177. Terdapat buah desa di dalam daerah kecamatan Cikelet.
Hubungan Emiriah Arab Bersatu–Malaysia

Sejarah

Kedua-dua negara menubuhkan hubungan diplomatik pada 1983.

Perdagangan

Pada 2005 ekspot Malaysia ke EAB berdiri di Dh7 bilion. Barang ekspot utama adalah emas dan intan berlian, barangan kayu (perabot dan bahagian-bahagian), kelapa sawit, barangan petroleum dan alat elektrik.
Pada 2007, perdagangan di antara Malaysia dan UAE berjumlah MYR 14.56 bilion membuat UAE, Malaysia's largest trading partner di Asia Barat dan juga Malaysia sebagai pengekspot terbesar kesepuluh ke EAB.
Pada 2009, duta besar Malaysian Datuk Yahaya Abdul Jabar berkata jumlah perdagangan di antara Malaysia dan EAB dari Januari hingga November berdiri di RM19.5 bilion. Ekspot utama Malaysia ke UAE adalah intan berlian, elektronik pengguna dan kelapa sawit.
Pusat Amaran Taufan Bersama

Pusat Amaran Taufan Bersama (Joint Typhoon Warning Center, JTWC) ialah gabungan pasukan petugas Tentera Laut Amerika Syarikat dan Tentera Udara Amerika Syarikat yang berpusat di Pusat Ramalan Tentera Maritim di Pearl Harbor, Hawaii. JTWC bertanggungjawab mengeluarkan amaran siklon tropika di kawasan barat laut dan selatan Lautan Pasifik serta Lautan Hindi untuk kegunaan Jabatan Pertahanan Amerika Syarikat dan kegunaan orang awam di Amerika Syarikat dan Mikronesia dalam kawasan kawalan yang dipertanggungjawabkan. JTWC menyediakan sokongan dalam semua cabang Jabatan Pertahanan Amerika Syarikat dan agensi-agensi kerajaan AS yang lain. Produk terbitan dikhususkan untuk perlindungan kapal-kapal dan pesawat-pesawat tentera terutamanya serta bangunan-bangunan tentera yang dikendalikan bersama negara-negara lain di seluruh dunia.

Sejarah

Pembentukan suatu pusat amaran taufan di Lautan Pasifik ini bermula ekoran daripada Taufan Cobra pada 18 Disember 1944. Taufan ini mengakibatkan 790 kematian dan merupakan bencana taufan yang terburuk bagi tentera Amerika Syarikat sejak 1889 walaupun sistem taufan ini kecil. Oleh sebab yang demikian, stesen cuaca mula dibina di Kepulauan Caroline dan seterusnya di Manila, Iwo Jima dan Okinawa. Pejabat pusat cuaca baharu untuk pengagihan maklumat dibina di Guam dan Leyte. Pada tahun 1959, JTWC ditubuhkan di Nimitz Hill, Guam dengan gabungan bekas pangkalan tentera laut di Guam, Hawaii dan Filipina, dan pangkalan tentera udara di Jepun.
Pada bulan November 1962, Taufan Karen membinasakan bangunan Pusat Cuaca Armada/JTWC. Maka pejabat dipindahkan ke bangunan yang kalis taufan pada tahun 1965. Pada 1 Januari 2000, pusat ini dipindahkan ke Pearl Harbor atas sebab pengaturan semula dan penutupan pangkalan (Base Realignment and Closure, BRAC).

Piawaian

JTWC mematuhi panduan yang digariskan oleh Pertubuhan Kaji Cuaca Sedunia (WMO) dari segi nama sistem ribut dan penetapan kekuatan angin siklon tropika kecuali penggunaan piawai ukuran kekuatan purata angin berterusan dalam tempoh seminit. Manakala piawai yang digalakkan WMO ialah kekuatan purata angin berterusan dalam tempoh sepuluh minit (rujuk Skala Hurikan Saffir-Simpson). JTWC bukanlah salah satu daripada Pusat Meteorologi Khusus Serantau atau Pusat Amaran Siklon Tropika yang dipilih oleh WMO atas sebab tujuan utamanya sebagai sokongan Tentera Laut Amerika Syarikat dan selebihnya dalam kerajaan AS. JTWC memantau, menganalisis dan mengeluarkan ramalan berkaitan pembentukan, perkembangan dan pergerakan siklon tropika sepanjang tahun. Kawasan pemantauannya meliputi 90% kawasan aktiviti siklon tropika.

Tenaga kerja

Tenaga kerja pusat ini digerakkan oleh 20 orang kakitangan tentera udara dan laut AS dengan penggunaan beberapa sistem satelit dan pengesan, radar, data sinoptik aras permukaan dan aras tinggi, serta model atmosfera dalam menjalankan tugasnya.
Łukasz Piszczek

Gwarek Zabrze

Piszczek memulakan kariernya sebagai seorang penyerang. Pada tahun 2001, dia menyertai Gwarek Zabrze, dimana dia banyak memecahkan rekod jaringan di peringkat junior dan pada tahun 2003 dia memenangi kejohanan remaja Poland. Pada tahun 2004, dia menjadi penjaring terbanyak di Kejohanan Eropah B-19 (bersama Ali Öztürk).

Hertha BSC

Hertha BSC tertarik dengan persembahan lalu menandatanginya. Dia kemudiannya dipinjamkan ke Zagłębie Lubin. Dengan Zagłębie, dia memenangi kejuaraan liga semasa musim 2006–07. Di Zagłębie, dia terutamanya bermain sebagai pemain sayap kiri dalam formasi 4–3–3 (bersama Wojciech Łobodziński di sayap kanan dan Michał Chałbiński di tengah). Dia juga sering diletakkan sebagai penyerang. Dia menjaringkan 11 gol pada musim 2006–07, menjadi penjaring kedua terbanyak kelab dibelakang Chałbiński (13 gol).
Pada musim luruh tahun 2007, Hertha memanggilnya semula. Piszczek menjaringkan gol pertamanya dalam Bundesliga pada 26 April 2008 untuk membantu kelabnya memperoleh mata ketika menentang Hannover 96.
Piszczek terlepas kebanyakan separuh pertama musim 2008–09 akibat masalah pinggul yang memerlukan pembedahan. Dia mula berlatih semula pada bulan Februari 2009 tetapi pada bulan Mac dia mengalami kecederaan kecil lutut. Dia kembali beraksi dalam Bundesliga pada bulan April. Di Hertha, Piszczek bermain di posisi tengah atau sayap kiri, tetapi ketika musim keduannya dia mula beraksi sebagai pertahanan kanan akibat kecederaan Arne Friedrich. Selepas Friedrich sembuh, Piszczek kehilangan tempatnya dalam kesebelasan utama, tetapi mendapat tempatnya semula pada musim 2009–10, selepas Friedrich berpindah ke posisi pertahanan tengah.

Borussia Dortmund

Pada 19 Mei 2010, Piszczek berpindah ke Borussia Dortmund secara perpindahan percuma, menandatangani kontrak sehingga bulan Jun 2013. Pada 26 Julai 2011, dia menandatangani kontrak lanjutan untuk mengekalkan di kelab itu sehingga bulan Jun 2016. Pada 24 September 2011, dia menjaringakn gol pertama untuk kelab barunya, gol pada minit-minit akhir ketika menang ke atas Mainz 2–1.
Mizuiro Melody

水色メロディ (Romaji: Mizuiro Melody Bahasa Melayu: melodi cahaya biru) ialah lagu kedua didalam single kedua Kusumi Koharu, Balalaika dan Lagu ke empat dalam album pertamanya, Mitsuboshi.
Lirik Mizuiro Melody ditulis oleh Furuya Shin, 作詞：古屋真, sementara iramanya digubah oleh Kurosu Katsuhiku.
Masjid Mukim Chetok

Pentadbiran

Masjid Mukim Chetok memiliki nombor pendaftaran masjid No Daftar: MY-03-PM-00104.
25 Rabiulawal

25 Rabiulawal merupakan hari ke lapan puluh lima dalam kalendar Hijriah.
Bunikasih

Poskod

Poskod yang digunakan di Bunikasih adalah 43261. Terdapat buah desa di dalam daerah kecamatan Warungkondang.
Kampung Siam, Bukit Mertajam

Poskod

Poskod yang digunakan di Kampung Siam, Bukit Mertajam, Pulau Pinang ialah 14000.
Peristiwa Musim Bunga Praha

Peristiwa Musim Bunga Praha (Bahasa Czech: [Pražské jaro] , Bahasa Slovak: Pražská jar) merupakan satu tempoh liberalisasi politik dalam Czechoslovakia sewaktu negara tersebut dikuasai Kesatuan Soviet selepas Perang Dunia Kedua. Ia bermula pada 5 Januari 1968, apabila Alexander Dubček dipilih sebagi Setiausaha Pertama Parti Komunis Czechoslovakia (KSČ) sehinggalah 21 Ogos 1968 di mana Kesatuan Soviet dan negara anggota Pakatan Warsaw lain menyerang negara ini untuk menghentikan perubahan sedemikian.
Langkah-langkah pembaharuan yang dibawa daripada tempoh ini merupakan usaha percubaan pendemokrasian oleh Dubček untuk memberikan hak tambahan kepada rakyat Czechoslovakia. Kebebasan yang diberikan termasuk melonggarkan sekatan pada media, suara dan pergerakan.

Tindak balas pihak Soviet

Apabila perbincangan yang dilakukan antara kedua-dua pihak tidak membuahkan hasil yang memuaskan, pihak Soviet mula memikirkan suatu tindakan bersenjata melalui suatu polisi penundukan kuasa negara satelitnya kepada Blok Timur. Dengan itu, tentera empat negara Blok ini – Kesatuan Soviet, Bulgaria, Poland dan Hungary— menjajah Czechoslovakia pada malam 20–21 Ogos 1968. Sebanyak 200,000 anggota tentera dan 2,000 buah kereta kebal menyerang negara tersebut, mula-mula mengepung Lapangan Terbang Antarabangsa Ruzyně yang memebenarkan kemasukan pasukan baru dari udara. Tentera Czechoslovakia dikepung dalam berek-berek mereka sehingga disingkirkan sebarang keupayaan mereka melawan balik pihak Blok Timur. Czechoslovakia habis ditawan pada pagi 21 Ogos.
Alang-Alang

Poskod

Poskod yang digunakan di Alang-Alang adalah 36761. Terdapat 12 buah desa di dalam daerah kecamatan Muara Sabak Timur.
Manugur

Demografik 2001

Menurut bancian India pada tahun 2001, Manugur memiliki bilangan penduduk seramai 32,539. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Manugur memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 59% lelaki dan 41% wanita mampu membaca. 11% dari populasi berusia di bawah 6 tahun. (2001)
Masato Furukawa

Kerjaya kelab

Masato Furukawa memulakan kerjaya profesionalnya pada tahun 2018 ketika bersama SC Sagamihara.
Buaran, Serpong

Poskod

Poskod yang digunakan di Buaran adalah 15310. Terdapat 9 buah desa di dalam daerah kecamatan Serpong.
Khalid Jafri

Datuk Khalid Jafri Bakar Shah merupakan penulis yang menulis buku 50 Dalil Kenapa Anwar Ibrahim Tidak Boleh Jadi PM. 
Khalid Jafri telah didakwa dan didapati bersalah membuat fitnah bertulis melalui buku 50 Dalil Kenapa Anwar Ibrahim Tidak Boleh Jadi PM. Dengan itu dia dan isterinya (sebagai penerbit) telah diperintahkan oleh mahkamah agar membayar RM4.5 juta kepada Dato' Seri Anwar Ibrahim sebagai saman malu. Khalid Jafri meninggal dunia pada 29 Ogos 2005 kerana pehanya dipotong akibat penyakit kencing manis.

Anwar saman Khalid Jafri

Pada 18 Jun 1998, Anwar menfailkan saman terhadap Khalid Jafri dan isterinya Rozihan A. Ghani (appellate kedua dalam rayuan tersebut).
Pada 20 Januari 2005, Mahkamah Tinggi Kuala Lumpur telah membenarkan saman Datuk Seri Anwar Ibrahim ke atas penulis buku, 50 Dalil Kenapa Anwar Tidak Boleh Jadi PM iaitu Datuk Khalid Jafri atas dakwaan menulis kata-kata fitnah terhadapnya.Hakim Datuk Mohd. Hishamudin Mohd. Yunus memutuskan demikian setelah membatalkan pembelaan Khalid apabila peguamnya, Shamsul Baharin tidak hadir.isterinya, Rozihan Abdul Ghani yang merupakan penerbit Media Pulau Lagenda, sebagai defendan kedua. Pada 18 Ogos 2005, Anwar diberi ganti rugi RM4.5 juta oleh Mahkamah Tinggi Kuala Lumpur selepas Anwar Ibrahim menang dalam saman fitnahnya terhadap penulis buku tersebut dan isterinya.
Buku 50 dalil kenapa Anwar tak boleh jadi PM dikatakan cuba menjatuhkan Anwar Ibrahim.Buku tersebut diedar secara meluas semasa Perhimpunan agung UMNO 1997]] semasa Anwar hendak merasmikan persidangan pemuda dan wanita UMNO .
Pada 31 Julai 2007, panel tiga hakim diketuai Hakim Datuk Suriyadi Halim Omar yang bersidang bersama Hakim Datuk Zainun Ali dan Hakim Datuk Wan Adnan Muhamad membatalkan rayuan Rozihan. Hakim Datuk Mohd. Hishamudin Mohd. Yunus memerintahkan supaya Anwar dibayar RM4 juta akibat fitnah dan RM500,000 lagi disebabkan konspirasi.

Khalid Jafri saman Harakah

Pada 13 Ogos 2001, Khalid Jafri telah menyaman Harakah berhubung artikel 'Malaysia Sweeps 10 Oscars' yang disiarkan dalam akhbar Harakah pada Mac 1999. Bekiau menuntut ganti rugi RM200,000.PAS sebagai pemilik dan penerbit Harakah, editornya Zulkifli Sulong, pencetak Syarikat Prema dan ketua bahagian bahasa Inggeris Harakah Muhammad Abdul Rahman Koya diperintahkan membayar RM200,000 kepada Khalid Jafri kerana memfitnah beliau dan menerbitkan kenyataan fitnah. Balunya Rozihan A Ghani menjadi responden menggantikan suaminya yang telah meninggal dunia pada 29 Ogos 2005.
Artikel itu dikatakan menggambarkan Khalid Jafri seorang penjenayah dalam Kesusasteraan Melayu. Tetapi defenden menganggap artikel itu hanyalah satira, cereka dan dicetak dalam bentuk gurauan.
Pada 13 Januari 2009 , Hakim Mahkamah Rayuan, Datin Paduka Zaleha Zahari, Datuk Sulong Matjeraie dan Datuk KN Segara, membenarkan permohonan peguam Khalid Jafri, Shamsul Bahrain Ibrahim untuk menukar nama responden kepada Rozihan pula.
Meridian perdana (Greenwich)

Meridian perdana, berpusat di Balai Cerap Diraja, Greenwich, di London, telah ditubuhkan oleh Sir George Airy pada tahun 1851. Menjelang 1884, lebih dua pertiga daripada semua kapal dan tanan menggunakannya sebagai rujukan meridian pada carta dan peta mereka. Pada bulan Oktober tahun itu, atas perintah Presiden A.S. Chester A. Arthur, 41 orang perwakilan dari 25 buah negara bertemu di Washington, D.C., Amerika Syarikat, untuk Persidangan Meridian Antarabangsa. Persidangan ini memilih meridian yang melalui Greenwich sebagai meridian perdana rasmi kerana popularitinya. Walau bagaimanapun, Perancis berkecuali dari mengundi, dan peta Perancis terus menggunakan meridian Paris untuk beberapa dekad. Pada abad ke-18, ahli perkamusan London Malachy Postlethwayt menerbitkan peta Afrika menunjukkan "Meridian London" merentasi Khatulistiwa beberapa darjah barat meridian Paris dan Accra, Ghana.
Castuera

Castuera merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Berzhahn

Berzhahn merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Sekolah Kebangsaan Tanjung Dawai

Sejarah

Sekolah Kebangsaan Tanjong Dawai terletak di Lot 2339, Mukim Merbok, Daerah Kuala Muda/Yan. Keluasannya ialah 4.9505 ekar yang terdiri daripada bangunan sekolah seluas 2 ekar 440 jemba dan padang dengan keluasan 2 ekar 2R 21P.
Menurut sejarah orang tua yang pernah menjadi penghuni tetap Kampung Tanjong Dawai asalnya terletak di Pekan Tanjong iaitu hanya kurang 1 km dari tapaknya sekarang. Pada asalnya sekolah ini hanya dibina dengan menggunakan kayu bakau sebagai tiangnya dan daun nipah sebagai dinding dan atapnya.
Setelah Tanah Melayu mencapai kemerdekaan, kerajaan telah berusaha untuk membina sebuah sekolah yang berdinding batu di Tanjong Dawai pada tahun 1961. Memandang peningkatan penduduk yang memberangsangkan, sebuah lagi bangunan dibina pada tahun 1982.
Seperti juga sekolah-sekolah lain Sekolah Kebangsaan Tanjong Dawai juga tidak ketinggalan untuk menyediakan kemudahan lain seperti padang, gelanggang, rumah guru, kantin, surau, pusat sumber, tempat meletak basikal dan lain-lain kemudahan untuk kegunaan pelajar dan kakitangan sekolah.
Sehingga kini, sudah 24 orang guru besar telah berkhidmat di sekolah ini dengan guru besar pertamanya iaitu Encik Hashim bin Din dari tahun 1332 H hingga 1335 H.
Kini, Sekolah Kebangsaan Tanjong Dawai telah berdiri dengan megahnya untuk mendidik anak-anak di Tanjong Dawai demi generasi akan datang menuju Wawasan 2020.
Pelm

Pelm merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.
Pemerintah Bersekutu Tertinggi

Pemerintah Bersekutu Tertinggi (Supreme Allied Commander) ialah jawatan yang disandang oleh komander paling kanan dalam pakatan tentera multinasional tertentu. Ia bermula sebagai satu istilah yang digunakan oleh Sekutu Barat semasa Perang Dunia II, dan pada masa ini hanya digunakan dalam NATO. Pemerintah Bersekutu Tertinggi yang terkini NATO ialah Jeneral A.S. Curtis M. Scaparrotti.
Susukan, Campaka

Poskod

Poskod yang digunakan di Susukan adalah 43263. Terdapat 21 buah desa di dalam daerah kecamatan Campaka.
Rahsia (filem)

Pengarah

Filem Rahsia diarah oleh pengarah Othman Hafsham pada 1987.

Ringkasan

Mengisahkan sepasang suami isteri, Professor Hamdan (Shukery Hashim) dan Ramlah (Noorkumalasari) bersama anak-anaknya, Saiful dan Marina berpindah ke sebuah banglo lama yang terletak di tepi laut. Banglo itu dibeli dari seorang jutawan Dato' Karim (Datuk Yusof Haslam) dan bapa saudaranya Haji Khalid (S. Roomai Noor). Pada mulanya kehidupan mereka sekeluarga di banglo tersebut aman tenteram, namun selepas kematian anak perempuan mereka, Marina yang lemas di laut, mereka mengalami beberapa gangguan aneh. Antaranya, mereka mendengar suara seorang kanak-kanak menjerit memanggil ibubapanya dan terhidu bau asap kemenyan. Professor Hamdan seringkali dihantui mimpi seorang kanak-kanak yang dibunuh seseorang dan mayatnya disembunyikan di dalam almari di dalam sebuah bilik di stor bawah tanah banglo yang didiami mereka. Gangguan aneh dan mimpi yang dialami oleh Saiful pula telah membawa kepada penemuan rangka seorang kanak-kanak lelaki yang ditanam di dalam bilik di stor bawah tanah tersebut, sama seperti mimpi yang dialami oleh Professor Hamdan. Dari loket ditemui pada leher rangka kanak-kanak tersebut dan nama yang tertera pada loket tersebut iaitu Karim Bin Johan, nama kanak-kanak malang itu, Professor Hamdan mula mengesyaki bahawa Haji Khalid adalah dalang di sebalik kejadian ini berdasarkan beberapa kali cubaan membunuh ke atasnya dan pembunuhan seorang pegawai akhbar atas tindakannya cuba menyiasat kejadian ini. Dato' Karim sebenarnya adalah anak kandung Haji Khalid dengan isterinya seorang warga Inggeris dan nama sebenar Dato' Karim adalah Salim. Rahsia dua beranak ini telah terbongkar, Haji Khalid mati lemas di dalam kolam renang di luar rumah agamnya dan Salim telah terbunuh semasa cuba hendak membunuh Professor Hamdan sekeluarga. Dengan matinya dua beranak ini, roh Karim yang sebenar telah terbela dan tiada lagi gangguan aneh menghantui banglo tersebut dan Professor Hamdan sekeluarga hidup aman damai.